stanford-oval/wikipedia huggingface dataset:
เอียวหู (หยาง หยง)
ประวัติ

เอียวหูเป็นชาวเมืองซงหยง (襄陽 เซียงหยาง) ในมณฑลเกงจิ๋ว ซึ่งอยู่บริเวณนครเซียงหยาง มณฑลหูเป่ย์ในปัจจุบัน เอียวหูเป็นคนในตระกูลเดียวกันเอียวหงี ได้ติดตามเล่าปี่เข้ามณฑลเอ๊กจิ๋ว (ครอบคลุมพื้นที่ของมณฑลเสฉวนและนครฉงชิ่งในปัจจุบัน) ได้รับตำแหน่งเจ้าเมือง (太守 ไท่โฉ่ว) ของเมืองปากุ๋น (巴郡 ปาจฺวิ้น) และตำแหน่งนายทะเบียน (主簿 จู่ปู้) ของจูกัดเหลียง ทั้งเอียวหูและเอียวหงีอาศัยอยู่ริมแม่น้ำไกซุย (沔水 เหมี่ยนฉุ่ย) โดยเอียวหงีอาศัยอยู่ต้นน้ำและเอียวหูอาศัยอยู่ปลายน้ำ
ในช่วงที่เอียวหูเป็นนายทะเบียนของจูกัดเหลียงผู้เป็นอัครมหาเสนาบดีของรัฐจ๊กก๊กในยุคสามก๊ก เอียวหูเห็นจูกัดเหลียงตรวจสอบบัญชีด้วยตนเอง จึงแนะนำจูกัดเหลียงอย่างตรงไปตรงมาว่า "การปกครองรัฐก็เฉกเช่นเดียวกับการปกครองบ้าน มีการระบบจัดการและการแบ่งหน้าที่ให้ทำเป็นที่แน่นอน ยกตัวอย่างในการปกครองบ้าน บ่าวไพร่มีหน้าที่ทำนา หญิงรับใช้มีหน้าที่ทำอาหาร ไก่มีหน้าที่ขัน สุนัขมีหน้าที่เฝ้าบ้านป้องกันผู้ร้าย วัวมีหน้าที่บรรทุกของ และม้ามีหน้าที่ควบทางไกล แต่ละคนมีหน้าที่ของตนเอง แบ่งสรรปันส่วนอย่างชัดเจน เจ้านายจึงพักผ่อนได้อย่างสงบ อยู่กินได้อย่างสบายใจ หากลงมือจัดการทุกอย่างด้วยตนเอง โดยไม่แบ่งงานให้ทำ ก็มีแต่จะทำให้ตัวเองเหนื่อยล้าทั้งกายและใจ ในท้ายที่สุดก็ไม่สำเร็จการใด ๆ ความสามารถและสติปัญญาของนายท่านเทียบไม่ได้กับบ่าวไพร่ ไก่ และสุนัขไม่ใช่หรือ เทียบไม่ได้เลย แต่นายท่านกลับกระทำขัดกับหลักการของผู้เป็นนาย" เอียวหงียังยกตัวอย่างอุทาหรณ์จากกรณีของปิ่ง จี๋ (丙吉) และตันแผง (陳平 เฉินผิง) เพื่อเน้นย้ำถึงความสำคัญของการแบ่งงานและความรับผิดชอบ จูกัดเหลียงขอบคุณเอียวหูสำหรับความคิดเห็นนี้
ต่อมาเอียวหูได้เป็นขุนนางสำนักตะวันออก (東曹屬 ตงเฉาฉู่) ทำหน้าที่คัดเลือกคนเข้ารับราชการ เอียวหูเสียชีวิตระหว่างปฏิบัติหน้าที่ จูกัดเหลียงเสียใจอย่างมากและร้องไห้เป็นเวลา 3 วัน ในช่วงเวลาเดียวกัน ล่าย สฺยง (賴厷) บุตรชายของล่าย กง (賴恭)  ผู้เป็นเสมียนของสำนักตะวันตก (西曹令史 ซีเฉาลิ่งฉื่อ) ก็เสียชีวิตเช่นกัน จูกัดเหลียงเขียนจดหมายถึงเตียวอี้และเจียวอ้วนว่า "เหล่าขุนนางได้สูญเสียล่าย สฺยง ส่วนเหล่าขุนทหารก็สูญเสียเอียวหู นี่เป็นการสูญเสียครั้งใหญ่ของราชสำนัก"
ดูเพิ่ม

รายชื่อบุคคลในยุคสามก๊ก
เอียวฉิว

| เอียวฉิว (หยาง ชิว) |
| --- | --- |
楊秋

ขุนพลปราบโจร (討寇將軍 เถ่าโค่วเจียงจฺวิน)
ดำรงตำแหน่ง ค.ศ. ป. 220s (ป. 220s) – ค.ศ. ? (?)
กษัตริย์: โจผี
 
ข้อมูลส่วนบุคคล
เกิด: ไม่ปรากฏ
เสียชีวิต: ไม่ปรากฏ
อาชีพ: ขุนพล
บรรดาศักดิ์: หลินเจียงโหฺว (臨涇侯)

เอียวฉิว (มีบทบาทในช่วง ค.ศ. 211–220) มีชื่อในภาษาจีนกลางว่าหยาง ฉิว (จีน: 楊秋; พินอิน: Yáng Qiū) เป็นขุนศึกในภาคตะวันตกเฉียงเหนือของจีน มีชีวิตในช่วงปลายราชวงศ์ฮั่นตะวันออก
ประวัติ

ราวปี ค.ศ. 211 เอียวฉิวเข้าร่วมทัพพันธมิตรขุนศึกในภูมิภาคกวนต๋งที่มีผู้นำคือม้าเฉียวและหันซุย ก่อการกบฏต่อต้านราชสำนักฮั่นซึ่งอยู่ใต้การควบคุมของขุนศึกโจโฉ กองกำลังของโจโฉเอาชนะทัพพันธมิตรได้ในยุทธการที่ด่านตงก๋วน หลังจากนั้นเอียวฉิวได้ถอยหนีไปยังเมืองฮันเต๋ง (安定郡 อันติ้งจฺวิ้น; ปัจจุบันอยู่บริเวณเมืองผิงเหลียง มณฑลกานซู่) ในฤดูหนาวของปี ค.ศ. 211 โจโฉนำทหารจากเมืองเตียงฮันเข้าโจมตีและล้อมเอียวฉิวในเมืองฮันเต๋ง เอียวฉิวยอมสวามิภักดิ์ จึงได้รับคืนตำแหน่งเดิมที่ได้รับการแต่งตั้งจากราชสำนักฮั่นและได้รับอนุญาตให้ปกครองดินแดนเดิมทางตะวันตกเฉียงเหนือของจีนและปราบขวัญราษฎรในพื้นที่
เอียวฉิวรับราชการกับรัฐวุยก๊กในยุคสามก๊กหลังจากการล่มสลายของราชวงศ์ฮั่นในปี ค.ศ. 220 ในรัชสมัยพระเจ้าโจผี เอียวฉิวได้รับการแต่งตั้งเป็นขุนพลปราบโจร (討寇將軍 เถ่าโค่วเจียงจฺวิน) แล้วค่อย ๆ มีตำแหน่งที่สูงขึ้นเป็นลำดับจนกระทั่งมีบรรดาศักดิ์เป็นหลินเจียงโหฺว (臨涇侯) เอียวฉิวเสียชีวิตด้วยสาเหตุธรรมชาติ
ดูเพิ่ม

รายชื่อบุคคลในยุคสามก๊ก
โฮ ค็อกโฉ

โฮ ค็อกโฉ (Chinese: 何玉珠; pinyin: Hé Yù Zhū; เกิดเมื่อวันที่ 15 เมษายน ค.ศ. 1956) เป็นนักการเมืองจากประเทศสิงคโปร์ ซึ่งเป็นอดีตสมาชิกสภาผู้แทนราษฎร จากเมืองเวสท์ โคสท์ สังกัดพรรคกิจประชาชน ตั้งแต่ปี ค.ศ. 2001 จนถึงปี ค.ศ. 2011
โฮ ค็อกโฉจบการศึกษาปริญญาตรีที่มหาวิทยาลัยแห่งชาติสิงคโปร์ สาขาการจัดการทั่วไป โดยโฮเป็นผู้บริหารระดับสูงของฮิวเมนแคปิคอลสิงคโปร์
แหล่งข้อมูลอื่น

Singapore Parliament CVs of MPs
โอเมกา (ค่าคงตัว)

โอเมกา (Omega: Ω; ขึ้นต้นตัวใหญ่) เป็นค่าคงตัวทางคณิตศาสตร์ที่นิยามขึ้นจาก
ค่านี้ได้มาจาก W (1) ซึ่ง W คือฟังก์ชันดับเบิลยูของแลมเบิร์ต (Lambert W function) ซึ่งชื่อของค่าคงตัวนี้มาจากอีกชื่อหนึ่งของฟังก์ชันคือ ฟังก์ชันโอเมกา
Ω มีค่าประมาณ 0.5671432904097838729999686622 (ลำดับ  A030178) มีสมบัติว่า
หรือเทียบเท่ากับ
เราสามารถคำนวณ Ω ด้วยวิธีการวนซ้ำ โดยสมมติ Ω0 ขึ้นมาค่าหนึ่ง แล้วใช้ลำดับนี้วนซ้ำ
ลำดับนี้จะลู่เข้าค่า Ω เมื่อ n มีค่าเข้าใกล้อนันต์
ความเป็นอตรรกยะและอดิศัย

Ω สามารถพิสูจน์ว่าเป็นจำนวนอตรรกยะ จากข้อเท็จจริงว่า e เป็นจำนวนอดิศัย โดยการพิสูจน์โดยข้อขัดแย้ง
ถ้าหาก Ω เป็นจำนวนตรรกยะ จะต้องมีจำนวนเต็ม p และ q ที่ทำให้สามารถเขียนอยู่ในรูปเศษส่วนได้
ซึ่งทำให้
ดังนั้น e ควรจะเป็นจำนวนเชิงพีชคณิตดีกรี p แต่ในเมื่อ e เป็นจำนวนอดิศัย (ไม่เป็นจำนวนเชิงพีชคณิต) จึงสรุปได้ว่า Ω เป็นจำนวนอตรรกยะ (ไม่เป็นจำนวนตรรกยะ)
Ω ก็เป็นจำนวนอดิศัยตามผลสืบเนื่องจากทฤษฎีบทลินเดอมันน์-ไวเออร์ชตรัสส์ เพราะถ้าหาก Ω เป็นจำนวนเชิงพีชคณิต แต่ exp (Ω) เป็นจำนวนอดิศัยเช่นเดียวกับ exp−1 (Ω) ซึ่งขัดกับสมมติฐานในตอนต้นว่ามันเป็นจำนวนเชิงพีชคณิต
ดูเพิ่ม

ฟังก์ชันดับเบิลยูของแลมเบิร์ต
แหล่งข้อมูลอื่น

เอริก ดับเบิลยู. ไวส์สไตน์, "Omega Constant" จากแมทเวิลด์.
เพชรในเพลง 2564

เพชรในเพลง 2564   กรมศิลปากร โดยสำนักวรรณกรรมและประวัติศาสตร์ ได้จัดกิจกรรมการประกวดเพลง “เพชรในเพลง” เนื่องในวันภาษาไทยแห่งชาติ เพื่อยกย่องบุคคลในวงการเพลงผู้มีผลงานดีเด่นด้านการใช้ภาษาไทย และสนับสนุนให้มีการสร้างสรรค์ผลงานอย่างมีคุณภาพ ทั้งการประพันธ์คำร้องและผู้ขับร้อง เนื่องจากเห็นว่าวงการเพลงเป็นวงการหนึ่งที่สะท้อนภาพและมีอิทธิพลต่อการใช้ภาษาไทยของเยาวชนและคนไทยในปัจจุบัน การพิจารณามอบรางวัลแก่นักร้อง นักแต่งเพลง ที่เป็นแบบอย่างในการใช้ภาษาไทย เพื่อเป็นขวัญและกำลังใจในการสร้างสรรค์ผลงานที่มีคุณภาพ จึงเท่ากับเป็นการส่งเสริมการใช้ภาษาไทยทางหนึ่ง สำหรับผลการประกวดเพลง (เพชรในเพลง) โดยกรมศิลปากร(ศก.) มีผู้ได้รับรางวัลทั้งสิ้น 19 รางวัล ดังนี้
รางวัลเชิดชูเกียรติ

องค์กรสนับสนุนวัฒนธรรมดนตรีไทย ได้แก่ มูลนิธิหลวงประดิษฐไพเราะ (ศร ศิลปบรรเลง)
โครงการสืบสานเพลงไทยประทับใจในอดีต ได้แก่ โครงการ “ศาลาเฉลิมกรุง...สืบสานตำนานเพลง”
รางวัลการประพันธ์เพลงดีเด่นด้านภาษาไทย > ประเภทการประพันธ์คำร้องเพลงไทยสากล

รางวัลชนะเลิศ ได้แก่ เพลงศิลปินแห่งชาติ ผู้ประพันธ์ นายชัยรัตน์ วงศ์เกียรติ์ขจร
รางวัลรองชนะเลิศ ได้แก่ เพลงลม ผู้ประพันธ์ นายณพสิน แสงสุวรรณ (หนุ่ม กะลา)
รางวัลการประพันธ์เพลงดีเด่นด้านภาษาไทย > ประเภทการประพันธ์คำร้องเพลงไทยลูกทุ่ง

รางวัลชนะเลิศ ได้แก่ เพลงแรงก้อนสุดท้าย ผู้ประพันธ์ นายสลา คุณวุฒิ
รางวัลรองชนะเลิศ ได้แก่ เพลงแม่นั่งแลทาง ผู้ประพันธ์ น.ส.ธนภัค สิทธิชัย (ดวงพร สิทธิชัย)
รางวัลการประพันธ์เพลงดีเด่นด้านภาษาไทย > ประเภทการประพันธ์คำร้องเพลงเพื่อชีวิต

รางวัลชมเชย ได้แก่ เพลงซากไม้ชายน้ำ ผู้ประพันธ์ นายพยัพ คำพันธุ์
รางวัลชมเชย ได้แก่ เพลงเขาเป็นหญิง เธอเป็นชาย ผู้ประพันธ์ นายสุทธิยงค์ เมฆวัฒนา (เทียรี่ เมฆวัฒนา)
รางวัลการขับร้องเพลงดีเด่นด้านภาษาไทย > การขับร้องเพลงไทยสากลชาย

รางวัลชมเชย ได้แก่ เพลงให้โลกได้เห็น (น้ำใจคนไทย) ผู้ขับร้อง นายธงไชย แมคอินไตย์ (เบิร์ด ธงไชย)
รางวัลชมเชย ได้แก่ เพลงลม ผู้ขับร้อง นายณพสิน แสงสุวรรณ (หนุ่ม กะลา)
รางวัลการขับร้องเพลงดีเด่นด้านภาษาไทย > การขับร้องเพลงไทยสากลหญิง

รางวัลชมเชย ได้แก่ เพลงลมหายใจ ผู้ขับร้อง น.ส.ณัฐธิกา เอี่ยมท่าไม้
รางวัลชมเชย ได้แก่ เพลงบัวขาว ผู้ขับร้อง น.ส.สาธิดา พรหมพิริยะ
รางวัลการขับร้องเพลงดีเด่นด้านภาษาไทย > การขับร้องเพลงไทยลูกทุ่งชาย

รางวัลชนะเลิศ ได้แก่ เพลงโธ่...น้องกลอย ผู้ขับร้อง นายธนพล สัมมาพรต (แจ๊ค ธนพล)
รางวัลรองชนะเลิศ ได้แก่ เพลงแรงก้อนสุดท้าย ผู้ขับร้อง สิบเอก กิตติคุน บุญค้ำจุน (มนต์แคน แก่นคูน)
รางวัลการขับร้องเพลงดีเด่นด้านภาษาไทย > การขับร้องเพลงไทยลูกทุ่งหญิง

รางวัลชนะเลิศ ได้แก่ เพลงแฟนเก่าเขาลืม ผู้ขับร้อง น.ส.ภัทริยา รัตนพันธ์ (แอม ภัทริยา)
รางวัลรองชนะเลิศ ได้แก่ เพลงเทิดทูนพระคุณท่าน ผู้ขับร้อง น.ส.ชญาภา พงศ์สุภาชาคริต (บูม ชญาภา)
รางวัลการขับร้องเพลงดีเด่นด้านภาษาไทย > การขับร้องเพลงเพื่อชีวิตชาย

รางวัลชนะเลิศ ได้แก่ เพลงรักคนอื่นไม่ได้เลย ผู้ขับร้อง นายวิชาญ ศรีฟอง (รอน อรัณย์)
รางวัลรองชนะเลิศ เพลงนักรบชุดขาว ผู้ขับร้อง นายวรพล นวลผกา (น็อต ไผ่ร้อยกอ)
รางวัลการขับร้องเพลงดีเด่นด้านภาษาไทย > การขับร้องเพลงเพื่อชีวิตหญิง

รางวัลชมเชย เพลงมนุษย์ ผู้ขับร้อง น.ส.ณริสสา ดำเนินผล (ฟ้า ขวัญนคร)
โฮกูริกุ

| ภาคโฮกูริกุ 北陸地方 |
| --- | --- |
อนุภูมิภาค
แผนที่แสดงอนุภูมิภาคโฮกูริกุ
ประเทศ:  ญี่ปุ่น
ภูมิภาค: ชูบุ
พื้นที่
 • ทั้งหมด: 25,205.60 ตร.กม. (9,731.94 ตร.ไมล์)
ประชากร (ค.ศ. 2010)
 • ทั้งหมด: 5,444,797 คน
 • ความหนาแน่น: 220 คน/ตร.กม. (560 คน/ตร.ไมล์)
เขตเวลา: UTC+9 (เวลามาตรฐานญี่ปุ่น)
โฮกูริกุ (ญี่ปุ่น: 北陸 地方; โรมาจิ: Hokuriku-chihō) เป็นอนุภูมิภาคของญี่ปุ่น หมายถึงบริเวณทางทิศเหนืออยู่บริเวณตามชายฝั่งทะเลญี่ปุ่นในบริเวณภาคชูบุ ตั้งอยู่ทางตะวันตกเฉียงเหนือของเกาะฮนชู ประกอบไปด้วยจังหวัดโทยามะ จังหวัดอิชิกาวะ จังหวัดฟูกูอิ และจังหวัดนีงาตะ
เมืองสำคัญ

เมืองที่มีประชากรเป็นจำนวนมากในบริเวณโฮกูริกุ คือ
นครใหญ่ที่รัฐกำหนด – นีงาตะ
นครศูนย์กลาง – คานาซาวะ ฟูกูอิ และโทยามะ
นครพิเศษ –  นางาโอกะ และโจเอ็ตสึ
แบบเบิร์ดเบิร์ด อีกแบบ

| --- | --- |
คอนเสิร์ตคอนเสิร์ต และโชว์โดยธงไชย แมคอินไตย์
แบบเบิร์ดเบิร์ด อีกแบบ
สถานที่จัด: ศูนย์วัฒนธรรมแห่งประเทศไทย
โปรดิวเซอร์: บริษัท จีเอ็มเอ็มแกรมมี่ จำกัด(มหาชน)
แบบเบิร์ดเบิร์ด อีกแบบ เป็นชื่อตอนของคอนเสิร์ตแบบเบิร์ดเบิร์ดโชว์ ครั้งที่ 2 จัดขึ้นในวันที่ 25 - 28 มิถุนายน 2530 จัดแสดงที่ หอประชุมใหญ่ ศูนย์วัฒนธรรมแห่งประเทศไทย จำนวน 7 รอบ จำนวนผู้ชม 14,000 คน โดยแขกรับเชิญ ครอบครัว แมคอินไตย์, กลองยาวคณะดุริยประณีต, ลำตัดแม่ประยูร
แขกรับเชิญ

แขกรับเชิญคอนเสิร์ตแบบเบิร์ดเบิร์ดโชว์
ครอบครัวแมคอินไตย์
กลองยาวคณะดุริยประณีต
ลำตัดแม่ประยูร
อารีย์ สหเวชภัณฑ์ (นักเต้นระบำ)
บทเพลงในคอนเสิร์ต และโชว์

| 0 | 1 | 2 | 3 |
| --- | --- | --- | --- |
| ลำดับ | เพลง | ผู้ร้อง / แขกรับเชิญ | รูปแบบ |
| 1 | วันของเรา | เบิร์ด | ร้อง เปิดคอนเสิร์ต |
| 2 | บันทึกหน้าสุดท้าย | เบิร์ด | ร้อง |
| 3 | ใครหนอ | เบิร์ด & ครอบครัวแมคอินไตย์ | ร้องร่วมกับครอบครัว |
| 4 | รักปอนปอน | เบิร์ด & ครอบครัวแมคอินไตย์ | ร้องร่วมกับครอบครัว |
| 5 | บ้านของเรา | ครอบครัวแมคอินไตย์ | ร้อง เล่นดนตรี |
| 6 | Tonight + Singing In The Rain + One | เบิร์ด & อารีย์ สหเวชภัณฑ์ | โชว์บรอดเวย์ : ร้อง เต้น |
| 7 | พอจะมีสิทธิ์ไหม | เบิร์ด & อารีย์ สหเวชภัณฑ์ | โชว์บรอดเวย์ : ร้อง เต้น |
| 8 | La Vie En Rose + Sukiyaki + Neele Gaganke Tale + Pepito + สาวจันทร์กั้งโกบ (มีเฉพาะในวีดีโอเทป) | เบิร์ด & อารีย์ สหเวชภัณฑ์ | Medley เพลงนานาชาติ : ร้อง เต้น เล่าเรื่องต่าง ๆ |
| 9 | ฝากฟ้าทะเลฝัน + สบาย สบาย | เบิร์ด | ร้อง |
| 10 | เหมือนเป็นคนอื่น + เหงา | เบิร์ด | ร้อง |
| 11 |  | เบิร์ด & กลองยาวคณะดุริยประณีต | โชว์รำกลองยาว |
| 12 |  | เบิร์ด & ลำตัดแม่ประยูร | โชว์การแสดงลำตัด |
| 13 | ฝากใจไว้ + เกิดเป็นตัวละคร | เบิร์ด | ร้อง |
| 14 | วอนลม + เขายังคอย + เป็นอย่างไรกัน + วันของเรา | เบิร์ด | Medley เพลงเร็ว : ร้อง เต้น ธีมตะลุยอวกาศ |
| 15 | ด้วยรักและผูกพัน | เบิร์ด | ร้อง ปิดคอนเสิร์ต |
การผลิต

ในคอนเสิร์ตแบบเบิร์ดเบิร์ดโชว์ ครั้งที่ 2 "แบบเบิร์ดเบิร์ด อีกแบบ" ได้ถูกวางจำหน่ายครั้งแรกเป็นบันทึกเสียงการแสดงสดในรูปแบบเทปคาสเซ็ท 2 ม้วน เมื่อปีพ.ศ. 2530
ครั้งที่ 2 วางจำหน่ายเป็นบันทึกภาพการแสดงสดในรูปแบบม้วน VHS ความยาว 2 ชั่วโมง เมื่อปีพ.ศ. 2531
ครั้งที่ 3 ทาง จีเอ็มเอ็มแกรมมี่ ได้กลับมาวางจำหน่ายใหม่อีกครั้งในรูปแบบวีซีดีและดีวีดี ในชุดแบบเบิร์ดเบิร์ด Collection เมื่อปีพ.ศ. 2547 ต่อมาได้นำภาพบรรยากาศบางส่วนจากคอนเสิร์ตแบบเบิร์ดเบิร์ดโชว์ ครั้งที่ 2 "แบบเบิร์ดเบิร์ด อีกแบบ" มาผลิตใหม่อีกครั้งในชุด DVD Boxset BABB BIRD BIRD Memories Box เมื่อปีพ.ศ. 2551 และ DVD Boxset Special Memory Box Babb Bird Bird # 1-10 (1986-2012) Collection วางจำหน่ายในวาระครบรอบ 32 ปี คอนเสิร์ตแบบเบิร์ดเบิร์ดโชว์ เมื่อปีพ.ศ. 2562
แสน ส.เพลินจิต

| แสน ส> เพลินจิต |
| --- | --- |
เกิด: สมชาย เชิดฉาย 18 พฤษภาคม พ.ศ. 2514 (51 ปี)
แสน ส.เพลินจิต แชมป์โลกของสมาคมมวยโลก (WBA) รุ่นฟลายเวท แชมป์โลกคนที่ 19 ของไทย มีชื่อจริงว่า สมชาย เชิดฉาย มีชื่อเล่นว่า เหน่ง เกิดเมื่อวันที่ 18 พฤษภาคม พ.ศ. 2514 ที่ ตำบลประชาธิปัตย์ อำเภอธัญบุรี จังหวัดปทุมธานี เป็นบุตรชายของนายละเอียด และนางทิพย์ เชิดฉาย จบการศึกษาจากมหาวิทยาลัยการกีฬาแห่งชาติ วิทยาเขตกรุงเทพ
ชกมวยไทย

แสนมีฐานะทางบ้านยากจนมาก  ทำให้ต้องชกมวยตั้งแต่เด็ก โดยฝึกกับ จ่าสิบเอก ทวนชัย โล่ห์เงิน  ในชื่อ "ซุปเปอร์เหน่ง โล่ห์เงิน" ได้ค่าตัวในการชกครั้งแรก 110 บาท  แต่เนื่องจากเป็นมวยที่ชกสนุก เดินหน้าตลอด จึงได้เปลี่ยนชื่อเป็น "เดินหน้า โล่ห์เงิน" แสนได้โอกาสชกสากลอาชีพครั้งแรก เมื่อมวยสากลที่เวทีราชดำเนินขาดคู่ แสนจึงกลายเป็นมวยแทนขึ้นชกแทน  เมื่อ 25 กุมภาพันธ์ 2533 ซึ่งก็ฉายแวว โดยเอาชนะ สีหราช ช.ไวคุล ไปได้อย่างงดงาม  จากนั้น แสนจึงกลายเป็นมวยสากลชกประจำที่เวทีราชดำเนิน และได้เข้าตา เสถียร เสถียรสุต เจ้าของค่าย "ส.เพลินจิต" จึงถูกนำมาสร้างอย่างจริงจังในแบบมวยสากลอาชีพ และเปลี่ยนชื่อเป็น "แสน ส.เพลินจิต"
แชมป์โลกคนที่ 19

แสนถูกสร้างอย่างมีขั้นตอน ชกไต่อันดับไปเรื่อย ๆ  จนได้ติดอันดับโลก และขึ้นชิงแชมป์โลกในฐานะรองแชมป์โลก WBA อันดับ 6 กับดาบิด กริมัน นักมวยเจ้าของแชมป์ชาวเวเนซุเอลา ผู้เคยชิงแชมป์โลก WBA รุ่นจูเนียร์แบนตัมเวท กับเขาทราย แกแล็คซี่ มาก่อน ในวันที่ 13 กุมภาพันธ์ พ.ศ. 2537 ที่จังหวัดฉะเชิงเทรา ซึ่งแสนเป็นฝ่ายชนะคะแนนเอกฉันท์ได้แชมป์โลกไปครอง
แสน เป็นนักมวยที่มีเชิงชกสวยงาม มีความรวดเร็ว แม้เป็นมวยหมัดไม่หนัก แต่ชกได้ไวโดยเฉพาะหมัดแย็บ ซึ่งชั้นเชิงแบบนี้ละม้ายคล้ายกับ "โผน กิ่งเพชร" อดีตแชมป์โลกคนแรกของไทย จึงได้ฉายาว่า "โผน 2" แสน เป็นนักมวยที่เรียกได้ว่าได้รับความนิยมจากแฟนมวยอย่างมากทีเดียวในสมัยนั้น เพราะชกได้สนุก และผู้ท้าชิงของแสนแต่ละรายนั้น ล้วนแต่มีดีกรีเป็นนักชกชั้นดีเป็นอดีตแชมป์โลกหรืออดีตนักชกที่เคยชิงแชมป์โลกมาแล้ว เช่น เฮซุส โรฮัส,อากิเลส กุซมัน,คิม ยง-คัง, เอบังเฮลิโอ เปเรซ เป็นต้น
โดยเฉพาะไฟท์ที่ประทับใจอย่างที่สุด คือ การป้องกันตำแหน่งครั้งที่ 6 กับ ฮิโรกิ อิโอกะ นักมวยชาวญี่ปุ่นอดีตแชมป์โลก 2 รุ่น และคู่ปรับของนภา เกียรติวันชัย ซึ่งขณะนั้นเป็นรองแชมป์โลกของ WBA ในอันดับ 3  โดยชนะทีเคโอในยกที่ 10  ถึงนครโอซากะ ถิ่นของอิโอกะเลยทีเดียว ในวันที่ 17 ตุลาคม พ.ศ. 2538 ซึ่งหลังการชก พระบาทสมเด็จพระเจ้าอยู่หัวภูมิพลอดุลยเดชมีพระราชสาสน์ผ่านมาทางสถานกงสุลไทย ณ นครโอซากะ แสดงความยินดีมาแก่แสนและคณะ มีใจความว่า ทรงทอดพระเนตรการชกของแสนผ่านทางโทรทัศน์ และได้พระราชทานช่อดอกไม้เป็นกำลังใจ และต่อมาแสนได้รับรางวัลนักกีฬาอาชีพยอดเยี่ยม ประจำปี พ.ศ. 2538 อีกด้วย
ในปี พ.ศ. 2539 แสนป้องกันตำแหน่งอีก 3 ครั้ง ชนะรวด แต่ในวันที่ 24 พฤศจิกายน ซึ่งตรงกับวันลอยกระทงของปีนั้น แสนต้องเสียตำแหน่งไปในการป้องกันครั้งที่ 10 อย่างไม่มีใครคาดคิด โดยการแพ้คะแนนเอกฉันท์ต่อ โฮเซ โบนิยา นักมวยรองแชมป์โลก WBA อันดับ 11 ชาวเวเนซุเอลา ที่ จังหวัดอุบลราชธานี ซึ่งการแข่งขันเป็นไปอย่างสูสี
ชีวิตหลังเสียแชมป์

แสนหยุดชกไปตลอดปี 2540 กลับมาชกอีกครั้งในปี 2541 โดยย้ายไปอยู่ในสังกัดของ "เสี่ยเน้า" วิรัตน์ วชิรรัตนวงศ์ และเลื่อนรุ่นไปชกในรุ่นซูเปอร์ฟลายเวท โดยมีเป้าหมายอยู่ที่แชมป์โลกของสภามวยโลก (WBC) รุ่นซูเปอร์​ฟลายเวท แต่ก็ไม่มีทีท่าว่าจะได้มีโอกาสชิงแชมป์ ต่อมา จึงกลับมาอยู่กับทรงชัย รัตนสุบรรณอีกครั้ง แต่ก็ไม่มีโอกาสได้ชิงแชมป์อีก ในช่วงท้ายของชีวิตการชกมวย ในปี พ.ศ. 2545 และ ปี พ.ศ. 2546 แสนเดินทางไปชกถึงประเทศญี่ปุ่นถึง 2 ครั้ง หนึ่งในนั้นได้พบกับ โจอิจิโร ทัตสึโยชิ อดีตแชมป์โลกของสภามวยโลก รุ่นแบนตัมเวทด้วย ซึ่งแสนเป็นฝ่ายแพ้ทีเคโอไปยกที่ 6 ก่อนจะแขวนนวมไป
ต่อมาในกลางปี พ.ศ. 2548 แสนมีข่าวปรากฏตามสื่อมวลชนว่ามีชีวิตที่ลำบาก และอยากจะขอความช่วยเหลือจากสังคมเนื่องจากไม่มีงานทำเป็นหลักแหล่ง และต่อมาก็พบว่าสร้อยคอทองคำที่ได้รับจากบรรดาผู้สนับสนุนก่อนการชกแต่ละครั้งนั้น รวมแล้วเป็นน้ำหนักกว่า 500 บาท กว่าครึ่งเป็นทองปลอม
ปัจจุบัน แสนทำงานเป็นผู้ฝึกสอนมวยไทยและมวยสากลให้แก่บุคคลทั่วไปซึ่งมีทั้งคนไทยและชาวต่างชาติ ในฐานะลูกจ้างของ สำนักงานพัฒนาการกีฬาและนันทนาการ (สกพ.,ปัจจุบันคือกรมพลศึกษา) โดยเริ่มทำงานมาตั้งแต่ปี พ.ศ. 2551 ได้รับเงินเดือนเดือนละ 8,000 บาท โดยหลังจากเสียแชมป์โลกไปแล้ว แสนได้ส่วนแบ่งเงินรางวัลมาทั้งหมดราว 10 ล้านบาท ได้ซื้อที่และปลูกบ้านให้พ่อกับแม่ได้อยู่อาศัยราว 3 ล้านบาท และไปซื้อที่ที่เขาใหญ่อีกประมาณ 5 ล้านบาท แต่ต่อมาที่ผืนนี้ต้องโดนยึด เนื่องจากแสนนำไปค้ำประกันให้เพื่อนคนหนึ่ง แล้วต่อมาเพื่อนคนนี้ทำธุรกิจล้มเหลวจึงถูกยึด  ชีวิตจึงลำบาก ถึงขนาดต้องเลิกกับภรรยาเก่าที่มีลูกชายด้วยกัน 1 คน ในช่วงนั้นแสนไม่รู้จะทำอย่างไรจึงหันหน้าเข้าหาเหล้า  แสนดื่มอย่างหนักจนถึงขั้นเสียสติพูดจาไม่รู้เรื่อง เป็นระยะเวลาร่วม 10 ปี  จนกระทั่งได้ภรรยาคนปัจจุบันเตือนสติและอดีตอาจารย์ที่มหาวิทยาลัยการกีฬาแห่งชาติเข้ามาช่วยเหลือ โดยฝากฝังงานประจำในปัจจุบันให้
ในอนาคต แสนฝันอยากจะมีค่ายมวยเป็นของตัวเอง และเรื่องราวชีวิตของแสนได้ถูกดัดแปลงเป็นภาพยนตร์ไทยในเรื่อง ความรัก ศรัทธา ปาฏิหาริย์ 2 ตอน "ผู้พิทักษ์" ในปี พ.ศ. 2555
เกียรติประวัติ

แชมป์โลก WBA รุ่นฟลายเวท
ชิง 13 กุมภาพันธ์ 2537 ชนะคะแนน ดาบิด กริมัน ( เวเนซุเอลา) ที่ ศาลากลางจังหวัด​ฉะเชิงเทรา​ จังหวัดฉะเชิงเทรา​ ประเทศไทย
ป้องกันแชมป์ครั้งที่ 1, 10 เมษายน 2537 ชนะคะแนน เฮซุส โรฮัส ( เวเนซุเอลา) ที่ โรงเรียนหลวงพ่อปานคลองด่านอนุสรณ์  จังหวัดสมุทรปราการ​ ประเทศไทย
ป้องกันแชมป์ครั้งที่ 2, 12 มิถุนายน 2537 ชนะคะแนน อากิเลส กุซมัน ( เวเนซุเอลา) ที่ โรงเรียนวัฒนานคร จังหวัดสระแก้ว​ ประเทศไทย
ป้องกันแชมป์ครั้งที่ 3, 25 กันยายน 2537 ชนะคะแนน คิม ยง-คัง ( เกาหลีใต้) ที่ สนามกีฬาจังหวัดกาญจนบุรี จังหวัดกาญจนบุรี​ ประเทศไทย
ป้องกันแชมป์ครั้งที่ 4, 25 ธันวาคม 2537 ชนะน็อกโดยเทคนิค ยก 11 ดานิ นุญเญซ ( สาธารณรัฐโดมินิกัน) ที่ สนามกีฬากลางจังหวัดระยอง​ จังหวัดระยอง ประเทศไทย
ป้องกันแชมป์ครั้งที่ 5, 7 พฤษภาคม 2538 ชนะคะแนน เอบังเฮลิโอ เปเรซ ( ปานามา) ที่ โรงเรียนเทศบาล ๑ (เอ็งเสียงสามัคคี) จังหวัดสงขลา ประเทศไทย
ป้องกันแชมป์ครั้งที่ 6, 17 ตุลาคม 2538 ชนะน็อกโดยเทคนิค ยก 10 ฮิโรกิ อิโอกะ ( ญี่ปุ่น) ที่ ศูนย์กีฬาในร่มจังหวัดโอซากะ โอซากะ ประเทศญี่ปุ่น
ป้องกันแชมป์ครั้งที่ 7, 14 มกราคม 2539 ชนะคะแนน ชาง ยังซุน ( เกาหลีใต้) ที่ ศาลากลางจังหวัดนนทบุรี (ที่เก่า)​ จังหวัดนนทบุรี ประเทศไทย
ป้องกันแชมป์ครั้งที่ 8, 24 มีนาคม 2539 ชนะคะแนน เลโอ กาเมซ ( เวเนซุเอลา) ที่ เซียร์ รังสิต จังหวัดปทุมธานี ประเทศไทย
ป้องกันแชมป์ครั้งที่ 9, 8 กันยายน 2539 ชนะคะแนน อะเลคซันดร์ มักห์มูตอฟ ( รัสเซีย) ที่ สนามกีฬาจังหวัดนครพนม จังหวัดนครพนม ประเทศไทย
เสียแชมป์ 24 พฤศจิกายน 2539 แพ้คะแนน โฮเซ โบนิยา ( เวเนซุเอลา) ที่ สนามทุ่งบูรพา จังหวัดอุบลราชธานี ประเทศไทย
ไวรัส 63ยู-11

| 63U-11_virus |
| --- | --- |

การจำแนกชนิดไวรัส
Group:: Group V ((−)ssRNA)
อันดับ:: Bunyavirales
วงศ์:: Peribunyaviridae
สกุล:: Orthobunyavirus
สปีชีส์:: Marituba virus

ไวรัส 63 ยู-11 (63UV) เป็นไวรัสตระกูลของมาริทูบา ในประเภทของออโทบุนยาไวรัส
เพชรในเพลง 2553

เพชรในเพลง 2553 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2553 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้
รางวัลเชิดชูเกียรติผู้ประพันธ์เพลงดีเด่นในอดีต

ประเภทเพลงไทยสากล ได้แก่ เพลงลุ่มเจ้าพระยา ผู้ประพันธ์ แก้ว อัจฉริยะกุล
ประเภทเพลงไทยลูกทุ่ง ได้แก่ เพลงดาวลูกไก่ ผู้ประพันธ์ พร ภิรมย์
ประเภทเพลงสร้างสรรค์สำหรับเด็ก ได้แก่ เพลงใครหนอ ผู้ประพันธ์ สุรพล โทณะวณิก
ประเภทเพลงประกอบโฆษณา ได้แก่ เพลงโฆษณาถ่านไฟฉายตรากบ ผู้ประพันธ์ นคร มงคลายน
รางวัลการประพันธ์เพลงดีเด่นด้านภาษาไทย > ประเภทการประพันธ์คำร้องเพลงไทยสากล

รางวัลชนะเลิศ ได้แก่ เพลงใจนำทาง ผู้ประพันธ์ สุทธิพงษ์ สมบัติจินดา
รางวัลชมเชย ได้แก่ เพลงยังมีประเทศไทย ผู้ประพันธ์ ยืนยง โอภากุล
รางวัลชมเชย ได้แก่ เพลงควายไทย ผู้ประพันธ์ ประภาส ชลศรานนท์
รางวัลการประพันธ์เพลงดีเด่นด้านภาษาไทย > ประเภทการประพันธ์คำร้องเพลงไทยลูกทุ่ง

รางวัลชนะเลิศ ได้แก่ เพลงวันว่างที่ตั้งใจ ผู้ประพันธ์ สลา คุณวุฒิ
รางวัลชมเชย ได้แก่ เพลงต้องใช้สองมือ ผู้ประพันธ์ ไทยใหญ่ – ไทยยิ้ม หรือ นายปิติ ลิ้มเจริญ และนายอาทิตย์ สาระจูฑะ
รางวัลชมเชย ได้แก่ เพลงปริญญาลูกแม่ค้า ผู้ประพันธ์ สนชัย สมบูรณ์
รางวัลการประพันธ์เพลงดีเด่นด้านภาษาไทย > ประเภทการประพันธ์คำร้องเพลงสร้างสรรค์สำหรับเด็ก

รางวัลชนะเลิศ ได้แก่ เพลงฉลาดทันคน ผู้ประพันธ์ ช่อผกา คงแจ่ม
รางวัลชมเชย ได้แก่ เพลงชีวิตพอเพียง ผู้ประพันธ์ อัคคชัย เจริญศุข
รางวัลชมเชย ได้แก่ เพลงโลกสวยด้วยสองมือ ผู้ประพันธ์ ธัชปภา ศรีสังข์
รางวัลการขับร้องเพลงดีเด่นด้านภาษาไทย > ประเภทผู้ขับร้องเพลงไทยสากลชาย

รางวัลชนะเลิศ ได้แก่ เพลงควายไทย ผู้ขับร้อง ยืนยง โอภากุล
รางวัลชมเชย ได้แก่ เพลงยังรัก ยังเจ็บ ยังรอ ผู้ขับร้อง เอ นรินทร์ ภูวนเจริญ
รางวัลชมเชย ได้แก่ เพลงความทรงจำในลมหายใจ ผู้ขับร้อง บี้ เดอะสตาร์ (สุกฤษฎิ์ วิเศษแก้ว)
รางวัลการขับร้องเพลงดีเด่นด้านภาษาไทย > ประเภทผู้ขับร้องเพลงไทยสากลหญิง

รางวัลชนะเลิศ ได้แก่ เพลงใจนำทาง ผู้ขับร้อง ปาน ธนพร แวกประยูร
รางวัลชมเชย ได้แก่ เพลงรอยเท้าของความรัก ผู้ขับร้อง กนกวรรณ พลค้อ
รางวัลชมเชย ได้แก่ เพลงรักเธอเหลือเกิน ผู้ขับร้อง นันทิดา แก้วบัวสาย
รางวัลการขับร้องเพลงดีเด่นด้านภาษาไทย > ประเภทผู้ขับร้องเพลงไทยลูกทุ่งชาย

รางวัลชนะเลิศ ได้แก่ เพลงปลาดาวเงาจันทร์ ผู้ขับร้อง หนู มิเตอร์ อาร์สยาม
รางวัลชมเชย ได้แก่ เพลงเธอคือคำตอบ ผู้ขับร้อง ไมค์ ภิรมย์พร
รางวัลชมเชย ได้แก่ เพลงมีเธอจึงมีฝัน ผู้ขับร้อง ไผ่ พงศธร
รางวัลการขับร้องเพลงดีเด่นด้านภาษาไทย > ประเภทผู้ขับร้องเพลงไทยลูกทุ่งหญิง

รางวัลชนะเลิศ ได้แก่ เพลงจันทร์ ผู้ขับร้อง หญิง ธิติกานต์ อาร์สยาม
รางวัลชมเชย ได้แก่ เพลงผู้หญิงด้วยกัน ผู้ขับร้อง ฝน ธนสุนทร
รางวัลชมเชย ได้แก่ เพลงฝันยังไกลใจยังหนาว ผู้ขับร้อง ต่าย อรทัย
รางวัลการขับร้องเพลงดีเด่นด้านภาษาไทย > ประเภทผู้ขับร้องเพลงสร้างสรรค์สำหรับเด็กชาย

รางวัลชนะเลิศ และ รางวัลชมเชย ไม่มีผู้สมควรได้รับรางวัล
รางวัลการขับร้องเพลงดีเด่นด้านภาษาไทย > ประเภทผู้ขับร้องเพลงสร้างสรรค์สำหรับเด็กหญิง

รางวัลชนะเลิศ ได้แก่ เพลงฉลาดทันคน ผู้ขับร้อง เด็กหญิง ธันยพร คงแจ่ม
รางวัลชมเชย ได้แก่ เพลงเนตรนารี ผู้ขับร้อง นางสาวโสภิดา พงศ์โต
รางวัลชมเชย ได้แก่ เพลงระวังยาบ้า ผู้ขับร้อง เด็กหญิงถิรพร  ทรงดอน
โจนาธาน วูดเกต

| 0 | 1 | 2 | 3 |
| --- | --- | --- | --- |
 วูดเกตกับมิดเดิลส์เบรอใน ค.ศ. 2014
ข้อมูลส่วนตัว
ชื่อเต็ม:  โจนาธาน ไซมอน วูดเกต
วันเกิด:   (1980-01-22) 22 มกราคม ค.ศ. 1980 (44 ปี)
สถานที่เกิด:  นันทอร์ป มิดเดิลส์เบรอ อังกฤษ
ส่วนสูง:  1.83 m (6 ft 0 in)
ตำแหน่ง:  เซ็นเตอร์แบ็ก
สโมสรเยาวชน
:  Nunthorpe Athletic
:  Marton
1993–1996:  มิดเดิลส์เบรอ
1996–1998:  ลีดส์ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 1998–2003 |  ลีดส์ยูไนเต็ด |  104 |  (5) |
| 2003–2004 |  นิวคาสเซิลยูไนเต็ด |  28 |  (0) |
| 2004–2007 |  เรอัลมาดริด |  9 |  (0) |
| 2006–2007 |  → มิดเดิลส์เบรอ (ยืม) |  30 |  (0) |
| 2007–2008 |  มิดเดิลส์เบรอ |  16 |  (0) |
| 2008–2011 |  ทอตนัมฮอตสเปอร์ |  49 |  (2) |
| 2011–2012 |  สโตกซิตี |  17 |  (0) |
| 2012–2016 |  มิดเดิลส์เบรอ |  57 |  (2) |
| รวม |   |  310 |  (9) |
ทีมชาติ
| 1997 |  อังกฤษ อายุไม่เกิน 16 ปี |  1 |  (0) |
| 1997–1998 |  อังกฤษ อายุไม่เกิน 18 ปี |  7 |  (0) |
| 2000 |  อังกฤษ อายุไม่เกิน 21 ปี |  1 |  (0) |
| 1999–2008 |  อังกฤษ |  8 |  (0) |
จัดการทีม
2019–2020:  มิดเดิลส์เบรอ
2021:  บอร์นมัท
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
โจนาธาน ไซมอน วูดเกต (เกิดวันที่ 22 มกราคม ค.ศ. 1980) เป็นอดีตนักฟุตบอลในตำแหน่งกองหลัง และอดีตผู้จัดการทีมของมิดเดิลส์เบรอ
วูดเกตเริ่มต้นอาชีพกับลีดส์ยูไนเต็ด และย้ายไปนิวคาสเซิลยูไนเต็ดด้วยค่าตัว 9 ล้านปอดน์ใน ค.ศ. 2003 ซึ่งเขาทำผลงานได้น่าประทับใจแม้ว่าจะมีอาการบาดเจ็บแทรกแซงก็ตาม ผลงานอันยอดเยี่ยมของเขากับนิวคาสเซิลในฟุตบอลยุโรป ทำให้เรอัลมาดริดซื้อเขามาด้วยค่าตัว 13.4 ล้านปอนด์ใน ค.ศ. 2004 อย่างไรก็ตาม อาการบาดเจ็บทำให้เขาทำผลงานกับมาริดได้ไม่ดี โดยในนัดแรกที่เขาลงเล่นกับสโมสร เขาทำเข้าประตูตัวเอง และถูกใบแดงไล่ออกจากสนาม
วูดเกตได้ลงเล่นให้กับเรอัลมาดริดเพียง 14 นัดก่อนที่จะถูกปล่อยยืมตัวให้กับสโมสรบ้านเกิดของเขาอย่างมิดเดิลส์เบรอ และย้ายไปที่นั่นด้วยค่าตัว 7 ล้านปอนด์ ต่อมาใน ค.ศ. 2008 เขาย้ายไปทอตนัมฮอตสเปอร์ด้วยค่าตัว 8 ล้านปอนด์ เขาทำประตูชัยให้กับสเปอส์ในลีกคัพนัดชิงชนะเลิศที่พบกับเชลซี และยังได้ลงเล่นทั้งหมด 44 นัดในฤดูกาล 2008–09 แต่เนื่องจากอาการบาดเจ็บ ทำให้เขาได้ลงเล่นเพียงสี่นัดในอีกสองฤดูกาลถัดมา และถูกปล่อยตัวออกจากสโมสรใน ค.ศ. 2011 เขาจึงเซ็นสัญญากับสโตกซิตี และในฤดูกาลถัดมา เขาก็ย้ายกลับสู่มิดเดิลส์เบรอ และอยู่ที่นั่นจนกระทั่งเลิกเล่นใน ค.ศ. 2016